Norsk kulturskoleråd på budsjetthøring neste uke – kan ses på nett-tv > Norsk kulturskoleråd
Gå til hovedsiden Nyheter 2019 Oktober Norsk kulturskoleråd på budsjetthøring neste uke – kan ses på nett-tv
SE PÅ TV: I neste uke kan du på Stortingets nett-tv se Norsk kulturskoleråds styreleder Nils R. Sandal tale kulturskolesaken overfor stortingspolitikere.
Norsk kulturskoleråd har fått tildelt taletid i tre minutter fra kl. 11.18 på det første høringsmøtet som begynner mandag 14. oktober kl. 10.30. To instanser til - Samarbeidsforum for estetiske fag og Krafttak for sang - skal høres rett etter, før det blir en samla spørsmålrunde til disse tre kl. 11.27-11.35.
Lenke til Stortingets nett-tv finne på komiteens nettside her når den er klar
Høringen vil foregå i Stortingets komitehus, og planen er at høringen skal overføres direkte på Stortingets nett-tv.
Norsk kulturskoleråd er tilgodesett med drøyt 26 millioner kroner i regjeringas statsbudsjettforslag for 2020. Dette er samme kronebeløp som kulturskolerådet mottar fra staten i innværende år. Norsk kulturskoleråd vil i høringa argumentere for hvorfor staten bør øke denne tildelinga. Blant annet for at flere kommuner skal få viktig veiledning i kulturskoleutvikling.
Kulturskolerådet vil i høringen også løfte fram at etablering av et nasjonalt kulturskolefond vil være et verdifullt tiltak, om den kommunale kulturskolen skal kunne gi alle barn og unge en reelle mulighet til å velge seg kunst- og kulturopplæringstilbud av god kvalitet. Et slikt fond kan være med på å gi kommunene mulighet for forutsigbart, langsiktig utviklingsarbeid, mener Norsk kulturskoleråd.